**GRAD RIJEKA,** **Rijeka, Korzo 16, OIB: 54382731928**, broj računa IBAN: HR3324020061837300005 zastupan po Gradonačelniku Grada Rijeke mr.sc. Vojku Obersnelu (u daljnjem tekstu Naručitelj) s jedne strane

i

**­­**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ OIB: \_\_\_\_\_\_\_\_\_\_\_\_\_\_\_zastupan po \_\_\_\_\_\_\_\_\_\_\_\_\_\_\_\_\_\_, (u daljnjem tekstu Izvršitelj)

sklapaju ovaj

**UGOVOR O JAVNIM RADOVIMA**

1. **PREDMET UGOVORA**

**Članak 1.**

Na temelju provedenog postupka nabave ispod zakonskog praga Ev. br. 17-00-83/2019: Zamjena žičanih ograda okućnica dječjih vrtića i osnovnih škola 6 dječjih vrtića (PPO Drenova, PPO Podmurvice, PPO Zvonimir Cviić, PPO Gardelin, PPO Mirta i PPO Galeb) i 3 osnovne škole (OŠ Škurinje, OŠ Podmurvice i OŠ Trsat) Naručitelj je dana donio Obavijest o odabiru najpovoljnije ponude KLASA: , URBROJ: te odabrao ponudu Izvođača radova br. kao ponudu sukladnu objavljenim uvjetima iz poziva za dostavu ponuda. Navedena Ponuda br. i ponudbeni troškovnik čine sastavni dio ovog Ugovora.

**Članak 2.**

Naručitelj naručuje, a Izvođač radova se obvezuje izvesti radove zamjene žičanih ograda na lokacijama navedenim u članku 1. ovoga ugovora, sve u skladu s odredbama ovoga Ugovora i ponudbenom troškovniku od godine, koji čini sastavni dio ovoga Ugovora.

Izvođač radova potpisom ovoga Ugovora potvrđuje da su mu poznati svi uvjeti za izvođenje radova, da je upoznat s lokacijama te da je proučio dokumentaciju potrebnu za izvođenje radova.

Izvođač radova neće imati pravo na naknadnu izmjenu odredbi ovog Ugovora s osnova nepoznavanja uvjeta iz stavka 2. ovoga članka.

Ugovorne strane suglasno utvrđuju da se na ovaj ugovor ne primjenjuju posebne uzance o građenju.

**Članak 3.**

Utvrđuje se da su ugovoreni radovi, u smislu članka 2. ovoga Ugovora, detaljno definirani važećim Zakonom o gradnji i drugim pravno relevantnim važećim propisima te će se u slučajevima koji nisu definirani ovim Ugovorom isti primjenjivati u svemu kako glase, a eventualne nejasnoće tumačit će se u duhu propisa i u skladu s intencijom donositelja.

Izvođač radova se obvezuje izvršiti preuzetu ugovornu obvezu savjesno, stručno i kvalitetno i u ugovorenim rokovima, sukladno pravilima struke i pozitivnim propisima kojima se uređuje predmet ovoga Ugovora.

1. **CIJENA RADOVA**

**Članak 4.**

Ugovorne stranke suglasno utvrđuju cijenu ugovorenih radova u iznosu od .

Porez na dodanu vrijednost iznosi .

Ukupna cijena s porezom na dodanu vrijednost od 25% iznosi .

Cijena radova definirana je na temelju obima radova i eventualni produžetak roka za izvođenje ugovorenih radova ne utječe na povećanje ugovorene cijene.

Ugovorne strane suglasno utvrđuju da je ugovorena cijena fiksna.

1. **ROK IZVOĐENJA RADOVA**

**Članak 5.**

Izvođač radova se obvezuje radove iz članka 2. ovoga Ugovora dovršiti **u roku od 30 (slovima: trideset) kalendarskih dana** od dana uvođenja u posao odnosno najkasnije do 31.12.2019. godine.

Naručitelj može odobriti produljenje roka izvođenja radova ukoliko nastupe objektivne okolnosti koje otežavaju ili onemogućuju izvođenje radova.

Izvođač radova mora zatražiti produljenje roka pisanim obrazloženim podneskom najkasnije 8 (slovima: osam) dana prije isteka roka izvođenja radova iz stavka 1. ovoga članka.

Naručitelj odlučuje o produljenju roka također pisanim podneskom koji dostavlja Izvođaču radova.

Rok se može produžiti zbog događaja koji se nisu mogli predvidjeti i čije posljedice Izvođač radova nije mogao predvidjeti, izbjeći ni ukloniti (viša sila), a o čijem je nastupu i prestanku Izvođač bez odlaganja dužan obavijestiti Naručitelja, kao i zbog razloga koji sporazumno prihvate i ocijene primjerenim obje ugovorne strane.

U slučajevima iz prethodnih stavaka ovoga članka, Naručitelj i Izvođač radova će sklopiti dodatak ovom Ugovoru, kojim će urediti produljenje roka izvođenja radova.

Pod dovršetkom radova smatra se dan uspješno obavljene primopredaje radova.

1. **OBRAČUN RADOVA I UVJETI PLAĆANJA**

**Članak 6.**

Obračun izvedenih radova vršit će se na osnovu stvarno izvedenih radova utvrđenih u građevinskoj knjizi i prema jediničnim cijenama iz ugovornog troškovnika ovjerenih od strane ovlaštene osobe Naručitelja.

U slučaju smanjenja ili povećanja obima ugovorenih radova osnova za obračun bit će ugovorene jedinične cijene za pojedine vrste radova i to bez obzira na obim povećanja, odnosno smanjenja. Naručitelj zadržava pravo da tijekom radova odustane od izvedbe pojedinih stavki iz ugovornog troškovnika.

**Članak 7.**

Plaćanje će se vršiti na temelju okončane situacije u roku od 30 (slovima: trideset) dana od dana ovjere situacije i primopredaje izvedenih radova.

Situaciju ovjerava ovlašteni predstavnik Naručitelja.

Naručitelj može u opravdanim slučajevima osporiti plaćanje dijela situacije, ali je nesporni dio dužan platiti u naprijed navedenom roku.

Sva plaćanja vrše se u kunama.

1. **UGOVORNA KAZNA**

**Članak 8.**

Ako Izvođač ugovorene radove ne dovrši i ne preda Naručitelju u roku iz članka 5. ovog Ugovora, obvezuje se da će platiti Naručitelju ugovornu kaznu iznosu od 2 ‰ (promila) od ukupne cijene ugovorenih radova za svaki dan zakašnjenja, a najviše 10 % (posto) ukupne cijene ugovorenih radova s PDV-om.

Radi naplate ugovorne kazne, Naručitelj je ovlašten namiriti se iz svih raspoloživih sredstava, uključujući uskratu naplate dospjelih, a nenaplaćenih potraživanja, i to odbitkom na računu koji ispostavlja Izvođač radova.

Zahtjev za ostvarivanje prava na ugovornu kaznu Naručitelj može podnijeti do završetka okončanog obračuna.

Naručitelj i Izvođač radova sporazumno utvrđuju da se Izvođaču radova neće isplatiti dodatan novčani iznos u slučaju prijevremenog dovršetka ugovorenih radova.

1. **OBVEZE NARUČITELJA**

**Članak 9.**

Naručitelj se obvezuje da će **u roku od maksimalno 10 dana od dana potpisa ugovora** uvesti Izvođača radova u posao. Smatra se da je Izvođač uveden u posao kada mu Naručitelj omogući pristup lokaciji izvođenja radova, što se utvrđuje zapisnikom kojeg potpisuje predstavnik Naručitelja i predstavnik Izvođača.

1. **OBVEZE IZVOĐAČA**

**Članak 10.**

(1) Izvođač radova obavezan je u roku od 8 dana od potpisa ugovora, dostaviti jamstvo za uredno ispunjenje ugovora, a koje jamstvo mora biti u obliku

- bankarske garancije bez prava prigovora, plativo na prvi pisani poziv, u iznosu od 10% od ukupne vrijednosti ugovora s PDV-om, s rokom važenja do isteka ugovora ili

- uplate novčanog pologa (depozita) u iznosu od 10% od ukupne vrijednosti ugovora s PDV-om, koji se izvršitelju usluge vraća na poslovni račun po isteku ugovora **GRAD RIJEKA - SREDSTVA DEPOZITA broj: HR3224020061500265860, poziv na broj HR00 50126083094.**

Jamstvo za uredno ispunjenje ugovora naplatit će se u slučaju povrede ugovornih obveza. Ako jamstvo ne bude naplaćeno, korisnik će ga vratiti odabranom ponuditelju odnosno izvođaču radova neposredno po zaprimanju jamstava za jamstveni rok.

(2) Ukoliko Izvođač radova ne dostavi jamstvo iz stavka 1. ovoga članka u utvrđenom roku, odgovara Naručitelju za štetu u visini jamstva za ozbiljnost ponude. U tom se slučaju ovaj Ugovor raskida pisanom jednostranom izjavom Naručitelja.

(3) Po dostavi jamstva iz stavka 1. ovoga članka Naručitelj će Izvođaču radova vratiti jamstvo za ozbiljnost ponude.

**Članak 11.**

Izvođač radova se obvezuje po uvođenju u posao izraditi terminski plan izvođenja radova i dostaviti ga Naručitelju u roku od 8 dana od dana uvođenja u posao.

Izvođač se obvezuje da će prilikom izvođenja ugovorenih radova pravovremeno poduzimati sve mjere radi zaštite sigurnosti objekta, radova, opreme i materijala, zaposlenika, prolaznika, prometa i okoline prema važećim propisima te da će naknaditi svaku štetu trećim osobama koja nastane izvođenjem radova koji su predmet ovoga Ugovora.

**Članak 12.**

Izvođač se obvezuje po izvršenim radovima preostali materijal, opremu, sredstva za rad i drugo ukloniti s lokacije na kojoj je izvodio radove.

**Članak 13.**

Izvođač ne daje niti jedan dio ovog Ugovora u podugovor.

**Članak 14.**

Primopredaja izvedenih radova vršit će se po urednom završetku radova putem zapisnika o primopredaji radova i konačnom obračunu koji su sačinjavaju i potpisuju ovlašteni predstavnici Naručitelja i Izvođača.

**Članak 15.**

Ugovorne strane suglasno utvrđuju da će u slučaju nedostataka u izvedenim radovima Naručitelj pozvati Izvođača radova da u primjerenom roku pristupi otklanjanju istih.

Ukoliko Izvođač radova ne pristupi otklanjanju nedostataka odmah po obavijesti Naručitelja o postojanju nedostataka, ovlašćuje se Naručitelj da naplatom iz svih raspoloživih sredstava, kao i odbitkom od iznosa koji se ima isplatiti na ime ugovorene cijene, o trošku Izvođača izvrši neophodne radove po trećoj osobi.

**Članak 16.**

Izvođač se obvezuje nadoknaditi svaku štetu koja nastane Naručitelju ili trećim osobama izvođenjem ugovorenih radova, kašnjenjem u izvođenju ili zbog nekvalitetno izvedenih ugovorenih radova.

Naknada štete koja nastane Naručitelju naplatit će se iz svih raspoloživih sredstava, naplatom iz bankarske garancije iz članka 10. ovoga ugovora, kao i odbitkom od iznosa koji se ima naplatiti na ime ugovorene cijene.

1. **NEUGOVORENI RADOVI**

**Članak 17.**

Ukoliko se za vrijeme važenja ovog Ugovora pojavi potreba za izvođenjem neugovorenih radova, ovlaštena osoba Naručitelja iz članka 19. ovog Ugovora dužna je dati obrazloženje i potrebu izvođenja te opisati vrstu i količine tih radova.

1. **RASKID UGOVORA**

**Članak 18.**

U slučaju da se Izvođač radova ne pridržava odredbi ovog Ugovora, ne započne radove u ugovorenom roku ili ako radovi ne napreduju kako je prema ovom Ugovoru utvrđeno, kao i u slučaju da Izvođač ne obavlja radove kvalitetno i u skladu sa pravilima struke, Naručitelj zadržava pravo raskida ovog Ugovora, bez ostavljanja dodatnog roka za ispunjenje tih obveza.

U slučaju raskida ovog Ugovora sukladno stavku 1. ovoga članka, Naručitelj ima pravo na naknadu štete koju je ovlašten naplatiti iz bankarske garancije iz članka 10. ovoga Ugovora.

Ugovor se raskida danom podnošenja pisanog zahtjeva za raskid Ugovora

1. **PRIJELAZNE I ZAVRŠNE ODREDBE**

**Članak 19.**

Ugovorne stranke za realizaciju ovog Ugovora imenuju svoje ovlaštene predstavnike i to:

1. za Naručitelja: Radmila Jovanović, mag.ing.aedif.

 : Lea Grgurić, mag.ing.aedif.

1. za Izvođača:

**Članak 20.**

Ugovorne strane suglasne su da se na sve slučajeve koji nisu predviđeni ovim Ugovorom primjeni Zakon o obveznim odnosima, kao i ostali pozitivni propisi kojima se regulira ovo područje, odnosno drugi pozitivni pravni propisi u slučaju da dođe do njihove promjene za vrijeme trajanja ovoga Ugovora.

Ako bi se za neku od odredaba ovog Ugovora naknadno utvrdilo da je ništetna, ta činjenica neće imati učinka na ostale odredbe ovog Ugovora. Ugovor u cjelini ostaje valjan, s time da se ugovorne strane obvezuju da će ništetnu odredbu zamijeniti valjanom koja će u najvećoj mogućoj mjeri omogućiti ostvarivanje cilja koji se htio postići s ništavom odredbom.

**Članak 21.**

Izmjene i dopune ovoga Ugovora moguće su i valjane samo ako su sačinjene u pisanom obliku.

**Članak 22.**

Sporove koji bi proizašli iz ovoga Ugovora ugovorne strane nastojati će riješiti sporazumno.

Ukoliko se sporazum ne postigne, nadležan je stvarno nadležni sud u Rijeci.

**Članak 23.**

Ugovorne strane potvrđuju da su upoznate sa sadržajem i značenjem odredbi ovoga Ugovora te se odriču prava pobijanja istog iz razloga nerazumijevanja istog.

Ugovorne strane primaju prava i obveze određene ovim Ugovorom u cijelosti te ga u znak prihvata potpisuju.

**Članak 24.**

Ugovor je sastavljen u 5 (pet) istovjetnih primjeraka, od kojih 2 (dva) primjerka za Izvođača radova, a 3 (tri) primjerka za Naručitelja.

 KLASA:

 URBROJ:

 U Rijeci, \_\_\_\_\_\_\_\_\_\_\_2019. god.

 za Izvođača radova: za Naručitelja:

 Gradonačelnik

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 mr.sc. Vojko Obersnel